আরও একবার তারুণ্যের উচ্ছ্বাস কলকাতার রাজপেথ। আরও একবার রাজপথে হলো কলরব। আবারও সেই যাদবপুর। উপাচার্যের পদ থেকে সরছেন অভিজিত্‍ চক্রবর্তী। গতকাল মুখ্যমন্ত্রী একথা ঘোষণার পরই উচ্ছ্বাসে ফেটে পড়েছিলেন যাদবপুরের ছাত্রছাত্রীরা। আন্দোলনে জয়ের পর আজ ছিল বিজয় মিছিল।
 ওয়েব ডেস্ক: আরও একবার তারুণ্যের উচ্ছ্বাস কলকাতার রাজপেথ। আরও একবার রাজপথে হলো কলরব। আবারও সেই যাদবপুর। উপাচার্যের পদ থেকে সরছেন অভিজিত্‍ চক্রবর্তী। গতকাল মুখ্যমন্ত্রী একথা ঘোষণার পরই উচ্ছ্বাসে ফেটে পড়েছিলেন যাদবপুরের ছাত্রছাত্রীরা। আন্দোলনে জয়ের পর আজ ছিল বিজয় মিছিল। তার আগে সকাল থেকেই উত্‍সবের মেজাজ ছিল বিশ্ববিদ্যালয় চত্বরে। ছিল একে অপরকে রঙীন করার পালা। চলেছে মিষ্টিমুখের পালাও। বেলা চারটের কিছু আগে আজ ফের পথে নামে যাদবপুর। ক্যাম্পাস থেকে বেরিয়ে হাজার ছাত্রছাত্রী দখল নেন রাজপথের। নাচ-গান-স্লোগানে সোচ্চার ছিল মিছিল। মিছিলে পা মিলিয়েছিলেন অভিভাবকরাও। শেষ হল একটা পর্বের। আগামী শনিবার নন্দন থেকে রাজভবন মিছিলের ডাক দিয়েছে যাদবপুর।